b"\n_START_ARTICLE_\nRozet\xc4\x97 (apdovanojimas)\n_START_SECTION_\n\xc5\xbdenklo pamatas\n_START_PARAGRAPH_\nStambi rozet\xc4\x97 i\xc5\xa1 suklostyto kaspino (dar vadinama ir kokarda) kartais naudojama kaip pamatas, prie kurio tvirtinamas apdovanojimo \xc5\xbeenklas ar jo pakaitalas. Tokios rozet\xc4\x97s buvo naudojamos su pirmaisiais TSRS Raudonosios V\xc4\x97liavos ordinais.\n_START_SECTION_\nPapildomas puo\xc5\xa1inys\n_START_PARAGRAPH_\nPrie kai kuri\xc5\xb3 apdovanojim\xc5\xb3 \xc5\xbeenkl\xc5\xb3 kaspino tvirtinamas didoka rozet\xc4\x97 i\xc5\xa1 ordino kaspino. Tai b\xc5\xabdinga kai kuri\xc5\xb3 riteri\xc5\xa1ko tipo ordin\xc5\xb3 karinink\xc5\xb3 \xc5\xbeenklams._NEWLINE_Kai kurie Lietuvos ordinai irgi turi rozetes ant ordino \xc5\xbeenklo kaspino ir/ar ant ordino juostel\xc4\x97s.\n_START_SECTION_\nAuk\xc5\xa1tesni\xc5\xb3j\xc5\xb3 laipsni\xc5\xb3 \xc5\xbeym\xc4\x97 ant juosteli\xc5\xb3\n_START_PARAGRAPH_\nAnt ordino juostel\xc4\x97s esanti rozet\xc4\x97 paprastai \xc5\xbeymi auk\xc5\xa1tesnius ordino laipsnius. Pvz., karininko ir auk\xc5\xa1tesnius.\n_START_SECTION_\nPakartotinio apdovanojimo \xc5\xbeym\xc4\x97\n_START_PARAGRAPH_\nMa\xc5\xbea metalin\xc4\x97 rozet\xc4\x97 ant apdovanojimo juostel\xc4\x97s gali rodyti, kad juostel\xc4\x97s ne\xc5\xa1iotojas keliskart apdovanotas tuo apdovanojimu.\n_START_SECTION_\n\xc5\xbdenklo pakaitalas\n_START_PARAGRAPH_\nMa\xc5\xbeas skritulio pavidalas \xc5\xbeenkliukas, \xc4\xafteikiamas kartu su apdovanojimu ir ne\xc5\xa1iojamas, kai ne\xc5\xa1ioti pagrindin\xc4\xaf apdovanojimo \xc5\xbeenkl\xc4\x85 (medal\xc4\xaf) netinka. Tokios rozet\xc4\x97s naudojamos su kai kuriais Pranc\xc5\xabzijos, Italijos, Japonijos apdovanojimais.\n_START_SECTION_\nD. Britanija\n_START_PARAGRAPH_\nDalimi D. Britanijos apdovanojim\xc5\xb3 tas pats \xc5\xbemogus gali b\xc5\xabti apdovanotas kelis kartus. Tokiais atvejais antr\xc4\x85 apdovanojim\xc4\x85 rei\xc5\xa1kia strypelis (angl. bar) ant ordino ar medalio \xc5\xbeenklo kaspino, tre\xc4\x8di\xc4\x85 apdovanojim\xc4\x85\xc2\xa0\xe2\x80\x93 antras strypelis ir t. t. Tuo tarpu su kasdiene uniforma ne\xc5\xa1iojama apdovanojimo juostel\xc4\x97, ant kurios pakartotinus apdovanojimus \xc5\xbeymi metalin\xc4\x97s rozet\xc4\x97s. Tokios rozet\xc4\x97s naudojamos su, pvz., D. Britanijos I\xc5\xa1skirtin\xc4\x97s tarnybos ordinu (angl. Distinguished Service Order), Georgo medaliu (angl. George Medal):\n_START_SECTION_\nJAV\n_START_PARAGRAPH_\nDabar JAV rozetes turi tik vienintelis Garb\xc4\x97s medalis (angl. Medal of Honor). Rozet\xc4\x97 ne\xc5\xa1iojama tik su civiliais drabu\xc5\xbeiais. Ji \xc4\xafteikiama kartu su kaklo kaspino ir juostele._NEWLINE_Anks\xc4\x8diau rozet\xc4\x99 tur\xc4\x97jo ir Purpurin\xc4\x97s \xc5\xa1irdies medalis (angl. Purple Heart). Dabar vietoj rozet\xc4\x97s ne\xc5\xa1iojamas metalinis \xc5\xbeenkliukas. Jis yra suma\xc5\xbeintos medalio juostel\xc4\x97s pavidalo, ne\xc5\xa1iojamas su civiliais drabu\xc5\xbeiais. Tokie juostel\xc4\x97s pavidalo \xc5\xbeenkliukai yra b\xc5\xabdingi JAV kariniams medaliams.\n_START_SECTION_\nPranc\xc5\xabzija\n_START_PARAGRAPH_\nRozetes turi keli auk\xc5\xa1\xc4\x8diausieji Pranc\xc5\xabzijos apdovanojimai, tarp j\xc5\xb3\xc2\xa0\xe2\x80\x93 Garb\xc4\x97s legiono (pranc. L\xc3\xa9gion d'honneur ordinas ir Nacionalinis ordinas \xe2\x80\x9eU\xc5\xbe nuopelnus\xe2\x80\x9c. Abiej\xc5\xb3 \xc5\xa1i\xc5\xb3 ordin\xc5\xb3 auk\xc5\xa1tesnieji laipsniai, pradedant Karininko kry\xc5\xbeiumi, turi juosteles su rozet\xc4\x97mis."